Assassin's Creed Unity

Assassin’s Creed Unity – atviro pasaulio veiksmo-nuotykių žanro kompiuterinis žaidimas, kurį sukūrė „Ubisoft Montreal“, o išleido „Ubisoft“. Žaidimas pasirodė 2014 m. lapkričio 11 d. asmeniniams kompiuteriams bei „PlayStation 4“ ir „Xbox One“ konsolėms. Tai pirmasis „Assassin’s Creed“ serijos žaidimas, išleistas aštuntajai konsolių kartai.

Siužetas vystosi dabartinių laikų neįvardinto protagonisto akimis, prisijungusio prie asasinų brolijos ir pažangios technologijos pagalba siekiančio sužinoti XVIII amžiuje gyvenusio tamplierių meistro palaikų buvimo vietą. Istorinis laikotarpis apima Prancūzijos revoliuciją, vykusią 1789–1794 m. Žaidėjo valdomas personažas – Arno Dorian, augęs asasinų šeimoje, bet po tėvo nužudymo įvaikintas tamplierių meistro, kuris taip pat po daugelio metų nužudomas. Siekdamas išsiaiškinti žmogžudystės aplinkybes, Arno netikėtai prisijungia prie asasinų brolijos.

2014 m. gruodžio 31 d. duomenimis, kartu su „Assassin's Creed Rogue“ bendrai parduota 10 mln. žaidimo kopijų.„Ubisoft® reports third quarter 2014-15 sales“. Ubisoft. 2015-02-13. PDF formatu, archyvuota.

 Žaidimo eiga 
Žaidimas pasižymi anksčiau „Assassin’s Creed“ neregėtu miesto gatvių ir architektūros detalumu bei didesniu istoriniu tikslumu. Patobulėjusios konsolės bei kitos technologijos atvėrė kelią gyvesnei žaidimo aplinkai, geba aplinkui užkrauti tūkstančius miesto gyventojų, kurie rodo skirtingas reakcijas į žaidėjo veiksmus.„Ten Things You Need To Know About Assassin’s Creed Unity“ – Game Informer. Archyvuotas originalas. Kaip įprasta, gatvėse nuolatos budi priešininkai, kartais jie terorizuoja aplinkinius, o susidorojus su ramybės drumstėjais, laukia tam tikri apdovanojimai. Išliko verslų plėtra, leidžianti atstatyti kai kuriuos verslo paskirties objektus ir užsidirbti. Pirmasis statinys – teatro kavinė, taipogi Arno namai. Kavinės tobulinimas atneša didesnį pelną.

Pasikeitė kai kurie kovos aspektai, pvz. kardo panaudojimo stilius primena fechtavimą, o platus šaunamųjų ir šaltųjų ginklų arsenalas leidžia išmėginti skirtingus kovos metodus. Žaidėjo lygis kyla „įgūdžių medžio“ (skill tree) principu – vykdant užduotis uždirbami taškai, kuriuos galima panaudoti atrakinant naujus kovos bei fizinius sugebėjimus; 5 lygis yra maksimalus. Visi ginklai ir rūbai suskirstyti į skirtingus lygius, o pastaruosius galima dažyti pasirinktinomis spalvomis.

Šviežiai pristatytas kooperatyvinis režimas, leidžiantis tinkle kartu su kitais vykdyti misijas, iš viso gali prisijungti 4 žaidėjai. Dauguma nesiužetinių misijų gali būti vykdoma tiek keliese, tiek vieno žaidėjo. Atsirado ir tam tikrų pasikeitimų jų struktūroje – pristatytas „Juodosios dėžės“ (Black Box) modelis, kuris priešingai negu ankstesniuose žaidimuose, nesikliauja linijine misijos eiga, bet leidžia kelis skirtingus scenarijus, pvz. slapti praėjimai, infiltracija, dėmesio nukreipimas.

 Papildymai 

 Dead Kings

 Įvertinimas 
Atsižvelgiant į Metacritic duomenis, žaidimas po išleidimo sulaukė ne itin palankių vertinimų.„Assassin’s Creed Unity“ – Metacritic. Teigiamai įvertinta žaidimo aplinka, pasaulio detalumas bei misijos.„Starting From Scratch – Assassin’s Creed Unity – Xbox One“ – Game Informer. Archyvuotas originalas.„Assassin’s Creed Unity review“ – GamesRadar.„Assassin’s Creed Unity Review“ – IGN. Kritikos visgi sulaukė kovos sistema ir techninės spragos.„Review: Assassin’s Creed Unity“ – Destructoid. Archyvuotas originalas.„Assassin’s Creed Unity review“ – PC Gamer.  Dėl trikdžių „Ubisoft“ apgailestaudami leido žaidėjams papildymą „Dead Kings“ atsisiųsti nemokamai.„Assassin’s Creed Unity season pass sales halted, free game offered to owners“ – PC Gamer. 2014-11-26.

Per 18-uosius kasmetinius D.I.C.E apdovanojimus nominuotas animacijos, kūrinio krypties ir garso dizaino srityse.„D.I.C.E. Awards By Video Game Details Assassin’s Creed Unity“ – Academy of Interactive Arts & Sciences.

 Nuorodos 
 Oficialus puslapis „Ubisoft“ svetainėje
 Metacritic puslapis
 IMDb puslapis

 Šaltiniai 

Kategorija:2014 kompiuteriniai žaidimai
Kategorija:Assassin's Creed